ก่อนอื่น พูดถึงรสชาติของบุฟเฟ่ต์ก็ต้องบอกว่าเฉยๆ ธรรมดามาก เนื้อทุกแบบหมักด้วยซีอิ๊ว หมูทุกแบบหมักด้วยกิมจิปรุงรส และอาหารก็ไม่ได้สดมากนัก เป็นอารมณ์แบบ โต๊ะอื่นสั่งเหลือแล้วยังไม่ปิ้งก็จะเก็บเนื้อไว้ให้โต๊ะถัดไป แต่ถั่วแดงน้ำแข็งใสอร่อย สั่งเพิ่มถั่วแดงเยอะพิเศษได้ กินแก้เลี้ยน

ไปคราวนี้สั่งอาหารจานเดี่ยวเพิ่ม (อยู่ในเมนูบุฟเฟ่ต์) เอามากะลองชิม แต่กลายเป็นว่ามาจานใหญ่ หันไปเห็นป้าย "ปิ้งย่างทานไม่หมดหักชิ้นละ 10 อาหารจานเดี่ยวทานไม่ถึงครึ่งหักเต็มราคา ถ้าคิดว่าทานไม่ไหวสั่งลดปริมาณได้" ทำให้คิดว่า 'จะโดนหักเท่าไหร่เนี่ย'
มาถึงเมนูที่สั่งดีกว่า มีข้าวผัดกิมจิ อร่อยดี แต่ซุปกิมจิไม่อร่อย รสชาติแบบแกงส้มสุดๆ รสชาติไม่ใช่ซุปกิมจิแบบที่เกาหลี (แกงส้มบ้านเราอร่อยกว่า) ซารังราเมนก็มาม่าเกาหลีดีๆ ไม่คุ้ม ตัดกำลังมาก สุดท้ายคือสลัด ...ส้มตำใส่กิมจิดีๆ นี่เอง

ลืมไปว่า เนื้อที่สั่งมาจะถูกรวมอยู่ในจานเดียวกัน แยกแค่จานเนื้อ จานหมู จานไก่ แต่ไม่ได้สั่งไก่มาเลยไม่รู้ว่ารสชาติเป็นไง ที่สำคัญ เนื้อแต่ละจานมาแบบพูนๆ ชิ้นๆ ไม่ได้ซไลด์บางแบบเบุฟยุ่น

บรรยากาศในร้าน ถือว่าใช้ได้ เป็นกันเอง ไม่เอะอะ โต๊ะไม่เยอะมาก นั่งได้โต๊ะละ 4-6 คน และมีคนทยอยเข้าร้านเรื่อยๆพนักงานจะมาช่วยย่างบ้าง (แต่ส่วนตัวอยากย่างเอง) ความแรงไฟพอได้ แต่ไม่เท่ากัน ท่อดูดควันก็ดูดแต่ควันจริงๆ กลิ่นติดตัวมาก ไม่มีสเปร์ยฉีดก่อนออกจากร้าน ไม่มีอ่างล้างมือ ไม่มีลูกอมดับกลิ่นปาก เพราะราคา 330 นี้ควรจะมีของพวกนี้ด้วย

ที่สำคัญสำหรับช่วงนี้คือ โปรโมชั่นรับปีใหม่จับรางวัลโต๊ะละ 1 ลูก ลด 10% 20% 30% 50% 100)